Text file: 8054.txt
author: Rakkaus
downvotes: 4
end consideration date: 2017-02-16
id: '8054'
number comments: 12
number views: 2944
proposal type: Odziv pristojnega organa
response: "Odziv Ministrstva za kulturo\nNaloga javne radiotelevizije je zadovoljevanje\
  \ demokrati\u010Dnih, socialnih in kulturnih potreb prebivalcev in prebivalk, dr\u017E\
  avljank in dr\u017Eavljanov, Slovencev v zamejstvu in po svetu ter manj\u0161in\
  \ v Sloveniji. Javna radiotelevizija mora zagotavljati \u0161irok nabor vsebin in\
  \ programov ter raznoliko programsko ponudbo ter omogo\u010Dati javnosti dostop\
  \ do teh programov, brez diskriminacije in na temelju enakih mo\u017Enosti, prek\
  \ razli\u010Dnih kanalov in storitev.\nDa bi javna RTV lahko svoje poslanstvo opravljala\
  \ na na\u010Din, da bi delovala v interesu vseh (javni ali splo\u0161ni interes),\
  \ mora biti institucionalno in uredni\u0161ko neodvisna ter imeti od politi\u010D\
  nih vplivov neodvisne finan\u010Dne vire za svoje delovanje. O tem, da je RTV prispevek\
  \ primerna oblika financiranja javne RTV je v ve\u010D odlo\u010Dbah opozorilo tudi\
  \ ustavno sodi\u0161\u010De. Ustavna dolo\u010Dba o svobodi izra\u017Eanja iz 39.\
  \ \u010Dlena namre\u010D od dr\u017Eave zahteva, da kot ustanoviteljica RTV Slovenije\
  \ med drugim zagotovi primerno financiranje javne slu\u017Ebe RTV Slovenija. S financiranjem\
  \ iz naslova RTV prispevka ter komercialnih prihodkov (ogla\u0161evanje in druge\
  \ komercialne dejavnosti), delno pa tudi iz prora\u010Dunskih sredstev (v delu,\
  \ ki se ne financira iz prispevka), je RTV Sloveniji zagotovljena ustrezna stopnja\
  \ samostojnosti, ki je nujno potrebna zaradi prepre\u010Ditve politi\u010Dnih in\
  \ gospodarskih vplivov na njene programske vsebine. V primeru, da bi se financiranje\
  \ RTV Slovenije v celoti izvajalo iz prora\u010Duna, bi to pomenilo poseg v njeno\
  \ avtonomijo, saj se prora\u010Dun Republike Slovenije izvr\u0161uje z zakonom (Zakon\
  \ o izvr\u0161evanju prora\u010Duna Republike Slovenije), ki ga sprejme Dr\u017E\
  avni zbor Republike Slovenije. Poleg navedenega pa bi dr\u017Eava morala uvesti\
  \ nov davek. V okviru obstoje\u010Dih prora\u010Dunskih virov namre\u010D ni mogo\u010D\
  e zagotoviti sredstev za delovanje RTV Slovenija, saj gre za pribli\u017Eno 75 milijonov\
  \ EUR letno (toliko sredstev se zbere z RTV prispevkom na letni ravni).\nGlede na\
  \ navedeno, predlagana ureditev, po kateri bi se delovanje RTV Slovenije financiralo\
  \ iz sredstev dr\u017Eavnega prora\u010Duna namesto iz RTV prispevka, po mnenju\
  \ Ministrstva za kulturo ni primerna za nadaljnjo obravnavo.\nGlede predloga za\
  \ ukinitev 3. programa RTV Slovenija pa poudarjamo, da obseg javne slu\u017Ebe na\
  \ podro\u010Dju radijske in televizijske dejavnosti dolo\u010Da Zakon o Radioteleviziji\
  \ Slovenija (ZRTVS-1). Drugi odstavek 3. \u010Dlena ZRTVS-1 tako dolo\u010Da, da\
  \ javna slu\u017Eba poleg programov, ki jih taksativno dolo\u010Da prvi odstavek\
  \ 3. \u010Dlena ZRTVS-1, obsega tudi poseben nacionalni televizijski program, namenjen\
  \ neposrednim prenosom sej Dr\u017Eavnega zbora Republike Slovenije in njegovih\
  \ delovnih teles. RTV Slovenija mora torej opravljati javno slu\u017Ebo na na\u010D\
  in in v obsegu, ki je dolo\u010Den z ZRTVS-1, zato 3. programa ni mogo\u010De preprosto\
  \ ukiniti. Poleg navedenega pa ima 3. program pomembno vlogo za demokrati\u010D\
  no dru\u017Ebeno ureditev, saj javnosti omogo\u010Da spremljanje dela Dr\u017Eavnega\
  \ zbora oziroma njegovih delovnih teles ter njegovo delo v okviru mednarodne aktivnosti,\
  \ delo Dr\u017Eavnega sveta in aktivnosti, ki so povezane z uresni\u010Devanjem\
  \ ustavnih pristojnosti slovenskega parlamenta.\n "
response date: 2017-03-14
response due date: null
sent date: 2017-01-18
title: "Ukinitev polo\u017Enic za RTV"
upvotes: 34
url: https://predlagam.vladi.si/predlog/8054
